U-I-188/01
Natisni
Opravilna št.:
U-I-188/01
Datum odločitve:
18. 10. 2001
Objavljeno:
OdlUS X, 180
ECLI:
ECLI:SI:USRS:2001:U.I.188.01
Akt:
Zakon o preoblikovanju prostih carinskih prodajaln na cestnih mejnih prehodih z državami članicami Evropskih skupnosti, ki delujejo v okviru Evropske unije, v mejne prodajalne in o posebnih ukrepih nadzora teh prodajaln (Uradni list RS, št. 62/91) (ZPPCPEU)
Izrek:
Postopek za preizkus pobude za začetek postopka za oceno ustavnosti Zakona o preoblikovanju prostih carinskih prodajaln na cestnih mejnih prehodih z državami članicami Evropskih skupnosti, ki delujejo v okviru Evropske unije, v mejne prodajalne in o posebnih ukrepih nadzora teh prodajaln (Uradni list RS, št. 62/01) se ustavi.
Evidenčni stavek:
Pobudnica ni dala na zahtevo Ustavnega sodišča podatkov, potrebnih za odločanje. Zato je Ustavno sodišče postopek za preizkus pobude ustavilo.
Geslo:
Ustavno sodišče, pristojnost, postopek:
Nepopolna vloga (nedopolnitev v določenem roku).
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Vera Kramberger, Maribor
Datum vloge:
17. 9. 2001
Vrsta odločitve:
sklep
Vrsta rešitve:
ustavitev
Dokument:
US20994
Dokument v PDF obliki:
U-I-188-01.pdf
115 KB
Prenesite datoteko
U-I-188/01-6
18. 10. 2001
S K L E P
Ustavno sodišče je v postopku za preizkus pobude Vere Kramberger iz Borove vasi in drugih na seji dne 18. oktobra 2001
sklenilo:
Postopek za preizkus pobude za začetek postopka za oceno ustavnosti Zakona o preoblikovanju prostih carinskih prodajaln na cestnih mejnih prehodih z državami članicami Evropskih skupnosti, ki delujejo v okviru Evropske unije, v mejne prodajalne in o posebnih ukrepih nadzora teh prodajaln (Uradni list RS, št. 62/01) se ustavi.
Obrazložitev
1. Pobudnica je s sopodpisniki pobude, ki so vsi zaposleni v prostih carinskih prodajalnah, izpodbijala Zakona o preoblikovanju prostih carinskih prodajaln na cestnih mejnih prehodih z državami članicami Evropskih skupnosti, ki delujejo v okviru Evropske unije, v mejne prodajalne in o posebnih ukrepih nadzora teh prodajaln (v nadaljevanju ZPPCPEU).
2. V postopku preizkusa pobude je Ustavno sodišče pobudnico pozvalo, naj svojo vlogo dopolni z navedbami, ki bodo izkazovale njen pravni interes za vložitev pobude, in z navedbami, iz katerih bo razvidno, katere določbe Zakona izpodbija in s katerimi ustavnimi določbami naj bi bile izpodbijane določbe v neskladju. Pozvana je bila tudi, naj pobudo v delu, ki se nanaša na zakonodajni postopek sprejemanja izpodbijanega zakona, dopolni z navedbami kršitev in naj zanje predloži dokaze. Ustavno sodišče je pobudnico opozorilo, da lahko po tretjem odstavku 28. člena Zakona o Ustavnem sodišču (Uradni list RS, št. 15/94 - v nadaljevanju ZUstS) postopek ustavi, če v danem roku ne bi dopolnila svoje pobude. Pobudnica tega ni storila, zato je Ustavno sodišče postopek ustavilo.
3. Ustavno sodišče je ta sklep sprejelo na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
Predsednik
Franc Testen